text: আশরাফ উদ্দিন আহমেদ চৌধুরী (১৮৯৪-২৫ মার্চ ১৯৭৬) বাংলাদেশের কুমিল্লা জেলার রাজনীতিবিদ যিনি তৎকালীন ইস্ট বেঙ্গল আইনসভার সদস্য, অবিভক্ত পাকিস্তানের শিক্ষামন্ত্রী ও বেংগল কংগ্রেসের সাধারণ সম্পাদক ছিলেন।
  
  প্রাথমিক জীবন 
  আশরাফ উদ্দিন আহমেদ চৌধুরী ১৮৯৪ সালে কুমিল্লার বটগ্রামের এক জমিদার পরিবারে জন্মগ্রহণ করেন। তিনি কলকাতার সেন্ট জেভিয়ার'স কলেজিয়ে স্কুলে প্রাথমিক শিক্ষা লাভ করে রাজশাহী কলেজ থেকে স্নাতক ও কলকাতা বিশ্ববিদ্যালয় থেকে ১৯১৯ সালে আইন বিষয়ে ডিগ্রি অর্জন করেন। তার স্ত্রী রাজিয়া খাতুন চৌধুরাণী সাহিত্যিক ও কবি ছিলেন। তার মেয়ে রাবেয়া চৌধুরী বাংলাদেশ জাতীয়তাবাদী দলের ভাইস চেয়ারম্যান,  কুমিল্লা জেলা দক্ষিণের সভাপতি ও সংরক্ষিত মহিলা আসনের সংসদ সদস্য ছিলেন।
  
  রাজনৈতিক জীবন 
  আশরাফ উদ্দিন আহমেদ চৌধুরী তৎকালীন পাকিস্তানের শিক্ষামন্ত্রী ও বেংগল কংগ্রেসের সাধারণ সম্পাদক ছিলেন। ভারতীয় জাতীয়  কংগ্রেসে যোগদিয়ে তিনি খেলাফত আন্দোলন ও অসহযোগ আন্দোলনসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। সক্রিয় হন। ১৯১৯ সালে গঠিত ত্রিপুরা জেলা কৃষক সমিতির অন্যতম উদ্যোক্তা তিনি। ১৯৩৭–১৯৪১ মেয়াদে তিনি বঙ্গীয় প্রাদেশিক কংগ্রেসের সাধারণ সম্পাদক হিসেবে দায়িত্ব পালন করেন। এর পর জমিয়ত উলামায়ে হিন্দে যোগদেন। তিনি ১৯৫৪ সালের নির্বাচনে অবিভক্ত জমিয়ত উলামায়ে ইসলামের শাখা তৎকালীন নেজামী ইসলাম পার্টির প্রার্থী হিসেবে নির্বাচনী এলাকা কুমিল্লা থেকে ইস্ট বেঙ্গল আইনসভার সদস্য নির্বাচিত হয়ে এ কে ফজলুল হকের নেতৃত্বে গঠিত যুক্তফ্রন্ট মন্ত্রিসভার শিক্ষামন্ত্রী হিসেবে দায়িত্ব পালন করেন। বিশ শতকের ষাট ও সত্তরের দশকে তিনি রাজনীতি থেকে দূরে ছিলেন।
  
  মৃত্যু 
  আশরাফ উদ্দিন আহমেদ চৌধুরী ২৫ মার্চ ১৯৭৬ সালে মৃত্যুবরণ করেন।
  
  তথ্যসূত্র
  
  বহিঃসংযোগ 
  
   বাংলাপিডিয়ায় –আশরাফ উদ্দিন আহমেদ চৌধুরী।
  বিষয়শ্রেণী:১৮৯৪-এ জন্ম
  বিষয়শ্রেণী:১৯৭৬-এ মৃত্যু
  বিষয়শ্রেণী:কুমিল্লা জেলার ব্যক্তি
  বিষয়শ্রেণী:রাজশাহী কলেজের প্রাক্তন শিক্ষার্থী
  বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:বাঙালি রাজনীতিবিদ
  বিষয়শ্রেণী:ভারতীয় রাজনীতিবিদ
  বিষয়শ্রেণী:ভারতীয় জাতীয় কংগ্রেসের রাজনীতিবিদ
  বিষয়শ্রেণী:পাকিস্তানি রাজনীতিবিদ
title: আশরাফ উদ্দিন আহমেদ চৌধুরী